*Za ostale upotrebe, v. Regina.*

Davor Ebner 2009
**Regina** je bosanskohercegovački rock sastav osnovan 1990. u Sarajevu.

Tri člana, Aleksandar Čović, Denis Čabrić i Bojan Milićević, osnovali su 1990. amaterski sastav, no problem im je stvarao nedostatak pjevača. Ubrzo su pronašli Davora Ebnera i iste godine Regina izdaje svoj prvi album, *Regina*. Autor tekstova sastava bio je Aleksandar Čović, a tekstovi su mu inspirirani irskim sastavom U2. S prvog albuma proizašli su hitovi kao što su *"Spavaj"*, *"Ne pitaj me"* i *"Kao nekada ona"*, a ubrzo su postali jedan od najpopularnijih bendova na području bivše Jugoslavije.

Godine 1992. izdali su novi album, *Ljubav nije za nas*, ali ubrzo je sastav prekinuo s radom zbog početka rata u BiH. Iako je sastav prekinuo s nastupima, između 1992. i 1999. Aleksandar Čović nastavlja s radom sastava u Beogradu i izdaje albume *Regina*, *Oteto od zaborava*, *Godine lete*, *Ja nisam kao drugi*, *Kad zatvorim oči* i *Devedesete*.

Od 2000. sastav više ne djeluje, sve do 2006. kada Čović obnavlja suradnju s pjevačem Davorom Ebnerom i tako je skupina ponovo formirana. Uskoro izdaju još jedan album, *Sve mogu ja*.

Dana 12. siječnja 2009. BHT je objavila kako će Regina sa svojom pjesmom *Bistra voda* predstavljati Bosnu i Hercegovinu na Eurosongu 2009. u Moskvi. Pjesma je službeno predstavljena 1. ožujka 2009. godine. Izvučeni su za nastup u prvom polufinalu gdje su nastupali posljednji, 18. Uz još 9 zemalja, uspjeli su se kvalificirati u finale 16. svibnja 2009. gdje nastupaju 12. U finalu su nakon zbrajanja glasova zauzeli izvrsno 9. mjesto sa dobivenih 106 bodova.

Dana 5. lipnja 2009. izdaju svoj 10. studijski album po imenu *Vrijeme je*. Na albumu se, uz eurovizijsku, englesku i ruski verziju hita *Bistra voda*, nalazi još 10 novih pjesama. Bend je tijekom 2011. godine snimio duet s Tifom, bivšim pjevačem kultnog Bijelog dugmeta, pod naslovom "Ptico mala" koji je premijerno prikazan u tijekom ljeta 2011. zajedno sa spotom za pjesmu. Također su najavili i novi album, *Sarajevo*, a "Ptico mala" bi trebala biti najavni singl albuma. Iako je *Sarajevo* najavljeno za jesen 2011. bend je odgodio izlazak novog albuma te je u svibnju 2012. objavljeno kako je snimljena nova pjesma "Kad poludimo". Spot je izdan 8. svibnja 2012. godine te je najavljeno kako će se novi album zvati *Kad poludimo* i trebao bi izaći do kraja svibnja 2012. Dana 18. svibnja 2012. Regina je na svom službenom profilu objavila kako je album u prodaji.

Bojan Miličević 2015. godine napušta bend.

Godine 2016. dugogodišnji basist benda, Denis Čabrić, iznenadno je umro od srčanog udara tako da je bend ostao na tri člana. Na Valentinovo 2017. godine, Regina, sada tročlani bend, objavljuje novi studijski album, *U srcu*, koji je najavljen singlom "Za one stare dane", spot za koji je sniman u Parizu.

Nakon trideset godina karijere i nebrojeno koncerata Davor Ebner se odlučio se upustiti i u novi projekt pod nazivom „Ebner" u koji je okupio respektabilne sarajevske muzičare. U projektu „Ebner" sudjeluju muzičari: Ivan Dujmović (klavijaturista i producent), Dino Ljuca (bubnjar), Đurica Maksimović (gitara) i Davor Ebner (vokal). 

Ideja projekta je bila da se Davor Ebner okuša u nešto drugačijem žanru u odnosu na onaj koji je karakterističan grupi **REGINA**. **REGINA** pod njegovom palicom i s prethodno navedenim muzičarima ulazi u novu fazu gdje je cilj povezati projekt „Ebner" s grupom **REGINA** kroz namjeru da se produkcijom, svirkom i općenito zvukom približi novijim trendovima na tržištu. 

Naravno, pjesme grupe **REGINA** se i dalje izvode u autentičnom izdanju uz suvremeniji i kvalitetniji zvuk kako bi uz pjesme projekta „Ebner" razlike između žanrova bile svedene na minimum.

Diskografija
------------

Bistra voda

*Problemi sa slušanjem datoteke? Pogledajte pomoć.*

* 1990. - *Regina*
* 1991. - *Ljubav nije za nas*
* 1992. - *Regina*
* 1994. - *Oteto od zaborava*
* 1995. - *Pogledaj u nebo*
* 1995. - *Godine lete*
* 1997. - *Ja nisam kao drugi*
* 1999. - *Kada zatvorim oči*
* 2000. - *Devedesete*
* 2006. - *Sve mogu ja*
* 2009. - *Vrijeme je*
* 2012. - *Kad poludimo*
* 2017. - *U srcu*

Izvori
------

1. ↑  „Archive copy". Arhivirano iz originala na datum 2009-01-23. Pristupljeno 2011-04-19.
2. ↑
3. ↑  van Tongeren, Mario (2009-01-12). „Regina to Moscow". *Oikotimes*. Arhivirano iz originala na datum 2010-01-03. Pristupljeno 2009-01-12.
4. ↑  Floras, Stella (2009-01-12). „B&H sends rock band Regina to Eurovision". *ESCToday*. Pristupljeno 2009-01-12.
5. ↑  Preminuo Denis Čabrić, basista grupe "Regina"

| * p
* r
* u
Regina |
| --- |
| **Davor Ebner • Aleksandar Čović • Zoran Jamina Pahulja**Boris Milijaš • Bojan Milićević • Denis Čabrić |
| Studijski albumi | *Regina* • *Ljubav nije za nas* • *Regina* • *Jedino ono što imam da dam* • *Godine lete* • *Pogledaj u nebo* • *Ja nisam kao drugi* • *Kada zatvorim oči* • *Sve mogu ja* • *Vrijeme je* • *Kad poludimo* • *U srcu* |
| *Live albumi* | *Regina - Live in Concert* |
| Kompilacije | *Oteto od zaborava* • *Devedesete* • *Deset* • *Greatest Hits Collection* |
| Singlovi | "Izgledala je malo čudno..." • "Bistra voda" |

| * p
* r
* u
 Bosna i Hercegovina na Pjesmi Eurovizije |
| --- |
| Učešća | 
* 1993.
* 1994.
* 1995.
* 1996.
* 1997.
* 1999.
* 2001.
* 2002.
* 2003.
* 2004.
* 2005.
* 2006.
* 2007.
* 2008.
* 2009.
* 2010.
* 2011.
* 2012.
* 2016.

 |
| Izvođači | 
* Béatrice
* Vukašin Brajić
* Alma Čardžić
* Dalal
* Deen
* Fazla
* Feminnem
* Amila Glamočak
* Hari Mata Hari
* Jala
* Laka
* Dejan Lazarević
* Dino Merlin
* Mija Martina
* Davorin Popović
* Nino Pršeš
* Regina
* Ana Rucner
* Maya Sar
* Marija Šestić
* Maja Tatić

 |
| Pjesme | 
* "Bistra voda"
* "Call Me"
* "Dvadeset prvi vijek"
* "Goodbye"
* "Hano"
* "In the Disco"
* "Korake ti znam"
* "Lejla"
* "Ljubav je"
* "Love in Rewind"
* "Na jastuku za dvoje"
* "Ne brini"
* "Ostani kraj mene"
* "Pokušaj"
* "Putnici"
* "Rijeka bez imena"
* "Sva bol svijeta"
* "Thunder and Lightning"
* "Za našu ljubav"

 |
| Category Kategorija |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 118144814361046900339
* MusicBrainz: 7a112d8b-856c-4f86-9e0d-1c4a70828f3b
* MusixMatch: Regina

 |